Diari Oficial de la Generalitat Valenciana


Sumari del DOGV 7840, del 29-07-2016 (2016/6169)

Extracte de la Resolució de 27 de juliol de 2016, del conseller d'Educació, Investigació, Cultura i Esport, per la qual es convoca la concessió d'ajudes de menjador escolar en els centres educatius no universitaris públics i privats concertats curs 2016-2017.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6169


Data del document
:   27-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 27 de juliol de 2016, del conseller d'Educació, Investigació, Cultura i Esport, per la qual es convoca la concessió d'ajudes de menjador escolar en els centres educatius no universitaris públics i privats concertats curs 2016-2017. [2016/6169]  
BDNS (Identif.): 313352  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l- extracte de la convocatòria el text complet dels quals pot consultar-se en la Base de Dades Nacional de Subvencions:  
hptt://www.pap.minhap.gob.es/bdnstrans/index  
  
Primer. Beneficiaris de l'ajuda del servei de menjador escolar  
Poden ser beneficiaris de les ajudes de menjador, l'alumnat que reunisca, a la finalització del termini de presentació de sol·licituds, els requisits següents:  
a) Estar matriculat en un centre educatiu degudament autoritzat d'entre els indicats en l'apartat segon de la present resolució, en els nivells de segon cicle d'Educació Infantil o Educació Primària o Educació Secundària Obligatòria, o educació especial, o en el tercer nivell d'Educació Infantil de primer cicle dels centres que participen en el projecte experimental regulat per l'Ordre 7/2015.  
b) Haver presentat la sol·licitud (annex I) i la documentació requerides en la present resolució en els terminis establits.  
  
Segon. Objecte  
La present resolució té com a objecte convocar, en règim de concurrència competitiva, ajudes econòmiques per a sufragar durant el curs 2016-2017 part del cost del servei de menjador escolar de l'alumnat escolaritzat en centres educatius no universitaris de titularitat de la Generalitat, privats concertats o de titularitat pública diferent de la Generalitat que disposen d'aquest servei complementari.  
  
Tercer. Bases reguladores  
Ordre 46/2010, de 28 de maig, de la Conselleria d'Educació, per la qual s'estableixen les bases reguladores per a la concessió d'ajudes de menjador escolar en els centres educatius no universitaris de la Comunitat Valenciana (DOCV 6281, 03.06.2010), i les seves modificacions: Ordre 61/2013 (DOCV 7048, 18.06.2013), Ordre 63/2015 (DOCV 7548, 15.06.2015) i Ordre 36/2016 (DOCV 7838, 27.07.2016).  
  
Quart. Quantia  
L'alumnat beneficiari d'ajudes de menjador escolar per al curs 2016-2017 percebrà el següent mòdul per dia:  
  
Per a Educació Infantil, Educació Primària i ESO Fins a 4,25 -  
Per a educació especial Fins a 5,44 -  
Per a escola-llar Fins a 12,25 -  
  
Cinqué. Sol·licituds. Terminis de presentació  
Termini ordinari. La sol·licitud de concessió d'ajuda assistencial de menjador es presentarà, amb la documentació justificativa pertinent, en el centre educatiu des de l'endemà de la publicació d'aquesta resolució fins al 5 de setembre de 2016.  
Les sol·licituds que es presenten fora del termini ordinari només s'admetran sempre que es tracte d'alumnes que s'incorporen al sistema educatiu per circumstàncies sobrevingudes.  
  
València, 27 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.